钦定古今图书集成/方舆汇编/职方典/第1385卷 > 形胜附
## 钦定古今图书集成/方舆汇编/职方典/第1385卷 > 形胜附

本州

州治包罗万山，宅幽负险。天马屹于前，龙脑伏于后，凤凰西苞，龙龛东秀，盖大江之南。山长谷深，滩高水峻，罗定为最焉。

东安县

县治当新兴、阳春、高要、德庆之间，据岭海上游，南潆新兴，北枕罗定，东襟长江之胜，西扼天堂之冲。语形胜者，当不让他邦。

西宁县

县治峰峦环护，前耸笔架，后屏玉枕。东有文德，西有武功，二山对峙，又有两水夹流，以达大江。华表砥柱，以捍水口。虽融结小巧，而形胜亦可观焉。